CSAPATPARANCSNOKOK FIGYELMÉBE!
KÖZGYŰLÉS!
A Magyar Cserkészszövetség országos közgyűlése 2004. május 22-én 10.30-kor kezdődik.
Helyszíne: Patrona Hungariae Gimnázium és Általános Iskola. (Budapest, IX. ker. Knezich u. 3-13.)
Szavazásra azok jogosultak, akik az éves jelentésüket és tagdíjfizetési igazolásukat bemutatják.
Kérjük a csapatparancsnokokat, hogy vegyenek részt a közgyűlésen!
Az V. kerület Elnöksége

2004. március Az V. (Délmagyarországi) cserkészkerület körlevele III. évf. III. szám

Kedves Cserkésztestvérek, Vezetőtársak!
Az áprilisi Vezetők Lapjában két cikk jelent meg, amely a táborokról szól. Az első általános tanácsokat fogalmaz meg az országos táborozási vezetőtiszt, Fábry Pál tollából, illetve egy másik cikk, Penyigei Lászlóé, a tábor közegészségügyi szempontjait ismerteti. Mindkét cserkészvezető nagyon komoly tapasztalatokat fogalmaz meg és gyűjt össze, segítve ezzel mind a tapasztalt, mind a kezdő táborszervezők munkáját.
A közelmúltban tartottuk meg a soros kerületi elnökség ülését, amelyen elsők között merült fel annak az igénye, hogy a Sodrásban kerületi körlevélben feltétlenül szenteljünk néhány sort a nyári táborozások témájának. Részben azzal, hogy fölhívjuk a figyelmet ezekre a cikkekre, részben pedig azzal, hogy személyes buzdítást adunk, jó példákat emlegetünk Vezetőtársaink előtt.
Néha úgy véljük, hogy a cikkekben emlegetett hivatalok: Nemzeti Park vezetősége, önkormányzatok, ÁNTSZ, csak arra jók, hogy lassítsák a munkánkat. Pedig úgy is nézhetjük őket, hogy biztonságunkat szolgálják, illetve az eljövendő nemzedék számára őrzik ezeket az értékeket. Akik járjuk az országot, tapasztaljuk, mennyi illegális szemét-lerakóhely, dögtelep van a nem védett erdőszéleken. Ezt a szemléletet, illetve a vezetők leterheltségét mutatja az is, hogy az elmúlt évben három csapat küldött be táborozási engedélykérelmet.
Úgy érzem, nem is olyan rossz a táborban résztvevők statisztikája, az adatok ugyanis azt mutatják, hogy hozzávetőlegesen cserkészeink fele részt vett nyári táborban, illetve a beküldött 22 jelentést beküldő (két működését szüneteltető csapat is küldött adatlapot) csapat közül 17-nek volt nyári tábora.
Szeretném megköszönni minden cserkészvezetőnek, segítőnek, aki a táborszervezés nehéz, fáradalmas munkáját magára vállalja, hogy áldozatos munkájukkal javára vannak a rájuk bízottaknak.
Folytatás a 7. oldalon

A számunk tartalma
A Rover hétvége megnyitó beszéde 2
Elköszönés 2
Országos Közgyűlés 3
Nyári vízi programok 3
2004-es kerékpártúrák 3
Mi is az az Indabo? 3
Magyar Cserkész 4
Komp Fesztivál 4
ViReg 2004 4
V. Honismereti Tábor 5
Nyomozójáték beszámoló 5
Nyomozójáték beszámoló 6
Nyomozójáték beszámoló 7
Vezércikk folytatása 7
Kéktúra 8
Cserkészek a Sziget Fesztiválon 8
Rovásírás verseny 8
15. század pályázat 8
Kerületünk új csapata 8

#

2004 május

Veress Laci bá’ köszöntője, mely a kerületi Rover Hétvége megnyitóján, 2004 április 16-án hangzott el.
Kedves fiatal Barátaim!
Kedves Cserkésztestvérek!
Az angol eredetű „rover” szó jelentése az értelmező szótár szerint:
· kóborló
· kalóz
· ország-világjáró
· öregcserkész
Kissé jobban belegondolva: megállapíthatjuk, hogy ha jelen életszakaszotokra nagyjában helytállóak lehetnének is ezek a fogalmi változatok, mindegyikhez hozzá lehet fűzni több-kevesebb kiigazító megjegyzést is.
A „kóborló” ember képe állandó mozgást, egyfajta nyugtalanságot fejez ki, a változatosság, az újdonság iránti vonzalmat – s ez eddig rendben is volna. De ha ehhez már az öncélúság, vagy netalán a céltalan bolyongás (őgyelgés) képzete is társulna, azt már ugye kevéssé tartjuk kívánatos jellemvonásnak.
A „kalóz” fogalmára a magyar szinonima-szótár egyetlen meghatározást ad:
„tengeri rabló”. Hát ez az, amit úgy gondolom, semmiképpen sem vállalhat fel kerületünk rover gárdája -legalábbis, ami a tevékenyég indítékait és céljait illeti. Az ügyesség, furfangosság, harciasság persze önmagában még nem megvetendő dolog.
Az „ország-világjáró” jelentéstartalom már sokkal inkább reálisnak tűnik. Nemcsak azért mert indulónk második versszakában így szólítjuk fel saját magunkat: „… járjuk be a mezőt, meg a rengeteget” (s a rengetege alatt – noha a szó eredeti értelmében
„nagy erdőséget” jelöl, átvitt értelemben mégis beláthatatlan méreteket, sűrűséget is kifejezhet) – hanem mert kerületünkből az elmúlt esztendőkben a roverek közül többen is világjárókká váltak (Mexikótól egészen Thaiföldig haladva), öregbítve a magyar, s ezen belül a dél-magyarországi cserkészet jó hírnevét.
S mit kezdjünk végül az
„öregcserkész” meghatározással? Hát ami azt illeti öregek aztán igazán nem vagytok, hagyjuk meg ezt a – körünkben hála Istennek még szép számmal működő – valóban idős cserkészeknek. Azt azonban bízvást mondhatjuk, hogy a „felnőtt cserkész” megjelölés megillet egyen-egyen mindnyájatokat: ami a vidámság mellett a megfontoltságot és a jövő cserkészetéért érzett aktivitást és felelősséget illeti. Én mindenesetre – hízelkedés nélkül – hitet teszek emellett az állásfoglalás mellett, s hangoztatom, hogy a jelen időszakban a magyar cserkészet derékhada Ti vagytok.
S ezt úgy is állítom, mint aki vezetői ars poétikájaként a kiscserkészet fellendítését tartja elsőrendű feladatának; s mint aki a tinédzser korú cserkészek körében meghatottsággal emlékezik vissza arra az időre, amikor a hatalmi erőszak megfosztott bennünket attól a boldogságtól, hogy roverekké érhessünk!...
Kedves Roverek! Szeretettel köszöntelek Benneteket a kerület elnöksége nevében mai találkozótokon, kívánok hasznos és kellemes időtöltés, jó munkát!
Dr. Veress László
V. kerület elnöke

Kedves Cserkésztestvérek!
A Magyar Cserkész újság újra éled, nagy szükség lenne minél több előfizetőre! Az új szerkesztő, Sáfár László (Safy) lelkesen látott neki a munkának, és amennyiben van elég előfizető, lehetőség lesz a lap rendszeres megjelenésére!
A lap fél évre is előfizethető!
előfizetési díj egy évre: 2400 Ft
fél évre: 1400 Ft
A csekket a főszerkesztő kérésre küld:
Tel: 30-272-1459 vagy e-mailban:
owlsafy@freemail.hu
A csekk közleményében feltüntetendő: "MCS előfizetés egy évre / fél évre".
A május-júniusi szám meglepetése:
SZÍNES POSZTER!

2004 május

#

V. Honismereti tábor
A Magyar Cserkészszövetségek Fóruma megbízása alapján, a 2004-es esztendőben a Vajdasági Magyar Cserkészszövetség a házigazdája az V. Magyar Honismereti tábornak, melyen a Kárpát-medencében és a világon szétszóródva élő és működő magyar cserkészek közösen vesznek részt.
A tábor helyszíne: Szerbia és Montenegró, Vajdaság, Mohol-Beodra közötti Tisza-part.
A tábor időpontja: 2004. július 2-10.
A táborhely Moholnál a Tisza bal partján, a bánáti oldalon található. Megközelíteni komppal lehet Mohol felől, a Tiszán keresztül. A táborhely a moholi általános iskola kezelésében van. Évről évre több száz iskolás gyerek táborozik itt. A kiépített, közművesített táborhely ideális helyszín a Honismereti tábor megszervezésére.
A tábor programjában 2 autóbusz-kirándulást tervezünk. Az egyik körút alkalmával fölkeresnénk Vajdaság északi és nyugati részén található magyar nevezetességeket. A másik körút alkalmával a déli részeket keresnénk fel.
A tábort 150 fősre tervezzük.
A tervezett program:
1. nap - 2004-07-02: Megérkezés, táborépítés, tábornyitó tábortűz
2. nap - 2004-07-03: Táborépítés, ünnepélyes tábornyitás a MCSSZF tagszövetségei elnökeinek, valamint a vajdasági magyar közélet képviselőinek részvételével
3. nap - 2004-07-04: Tábori szentmise/istentisztelet, délután tábori vetélkedők
4. nap - 2004-07-05: Autóbusz-kirándulás (Zenta, Zombor, Bács.)
5. nap - 2004-07-06: Egész napos portya (az Árpádkori aracsi pusztatemplom megtekintése)
6. nap - 2004-07-08: Autóbusz-kirándulás (Elemér, Nagybecskerek, Pétervárad.)
7. nap - 2004-07-09: Regös nap
8. nap - 2004-07-10: Táborzárás, hazautazás
A személyenként várható költségek megegyeznek a tavalyi honismereti tábor költségeivel (kb. 30 EURO). Saját közlekedési eszköz esetén az autóbusz-kirándulás költsége csökkenti a tábordíjat. Mindent megteszünk annak érdekében, hogy pályázati támogatások segítségével a tábordíjat csökkentsük. A kirándulások alkalmával a belépődíjak fizetése alól felmentést kérünk, így azzal nem kell számolni.
További információk és jelentkezés:
Dr. Vekerdy Sándor
Tel: 63/483-179, 30/908-8292

A Sodrásban március számában láttam az Országos Kék-túra dél-alföldi szakaszának leírását.
Tájékoztatásul jelzem, hogy a Békés megyei bevezetésnél kiegészítő szakasz formálódik "kék +" jelzéssel, azért, hogy Gyopárosfürdőt és néhány szép részlet szintén bejárható legyen. A tervek szerinti átadás június végén várható.
Aki segítene a terepbejárásban, a festésben, az oszlopok és a táblák kihelyezésében, az hívja a Békéscsaba-Pósteleki terepi központot a 66/441-403-as számon és Varga Judit aranyjelvényes természetjáró-titkárt keresse és hivatkozzon rám.
JM! Tike (Kammerer Tibor st., 400-asok Óbuda)

Nándorfehérvár Anno 1455…
Nagy a nyüzsgés a Karolina iskola alagsorában: március 12. péntek van, másnap kezdődik a kerületi nyomozójáték. Néhányan a cserkészlakban raknak rendet, mások a tornatermet díszítik, az udvaron is készülnek Nándorfehérvár portái, jelmezek csinosíttatnak, mindenki buzgón olvasgatja a szerepét – és a többiekét, hogy minél inkább tisztában legyen az egész történettel.
Aztán másnap, valamikor szombaton kora délután eldördül a képzeletbeli startpisztoly, és kezdetét veszi „A Program”. Előzmény nélküli, hiszen a résztvevők túlnyomó többsége sohasem látott még ilyenfajta nyomozójátékot, de abban az értelemben is, hogy – elnökünk, Veress Laci bácsi szerint – a kerület legnagyobb csapata még sohasem szervezett ekkora léptékű rendezvényt. Persze a nagy létszám csalóka, hiszen a kerületben egyben ez az egyik legfiatalabb csapat is, így közel sem volt annyira egyértelmű, hogy a túlnyomórészt őrsvezetőkből álló húszfős vezetőség zökkenőmentesen fog tudni lebonyolítani egy ekkora programot. Sikerült, sőt igen jól sikerült – utólag mindenesetre a résztvevők így látták.
De térjünk vissza az eseményekhez. Amíg mindenki összejön, addig néhányan játszanak a gyülekező cserkészekkel, majd kettő óra körül kezdetét veszi a városismereti vetélkedő. A csapatok beosztása ugyan kicsit nehezen megy, de aztán minden kis csoport a város felé veszi az irányt. A vetélkedő jórészt ún. automatikus állomásokból áll, vagyis a résztvevőket senki sem várja, egyszerűen meg kell találniuk a megfelelő helyeken a kérdésekre a válaszokat. „Hol van a Széchenyi téren disznó?” „Mi a Tiszavirág?” „Kinek a szobra áll a…?” Az egész verseny egyik csúcspontja, hogy a résztvevők – a közönséges járókelőkkel szemben ingyen – fölmászhatnak a Dóm tornyába. Itt ragadjuk meg a lehetőséget és köszönjük meg a Belvárosi Plébániának ill. Kondé Lajos atyának, hogy ezt a lehetőséget számunkra biztosította.
Öt előtt nem sokkal szállingóznak vissza a csapatok Alsóvárosra, ahol időközben az iskolaudvarban „felépült” Nándorfehérvár. A visszaérkezőket a középkori város főkapitánya fogadja, aki rövid beszédben ecseteli az elmúlt napok vészterhes eseményeit: közelít a török, pusztít a pestis, ráadásul egy gyilkos is rejtőzik a falak között!
A csoportok eleinte kicsit kábán szédelegnek. Mi az? Hogy ki? Merre? Ki ül ott az elhunyt házában? És az a cigánylány miért gitározik összevissza? És a két francia apáca a kolostorkertben? És a halász meg a hajós a kikötőben? Aztán lassan-lassan rájönnek a játék ízére, és elkezdenek pattogni a kérdések: hány karabély van a városban? Mit csinált ön tegnap éjjel? El-Hafraf, a mór szolga miért lopott állatokat? És a kisbírólány vajon sok pénzt keres a hírek kidobolásával? Lux Kálmán ugye esélyes volt a királyi pályázat megnyerésére? És az özvegye?
A sok kérdezősködés alatt Kovács Borbála – az elhunyt szomszédja – megtörik és vallomást tesz… Pillanatok alatt összeverődik száz ember, „halál rá!” skandálja a tömeg, amelyet csak a főkapitány erélyes(nek remélt) szava és a városháza poroszlója tud lecsendesíteni. Bizony, ő lőtte agyon a szomszédját, hiszen az lopkodta az állatait. Erre el-Hafraf a meggyilkolt szolgája sem bírja tovább: hiszen a gazdája cipője az ő lábán volt, így őt kellett volna agyonlőni, gazdáját ártatlanul sújtotta a szomszéd bosszúja. Hosszú vészterhes csönd, majd egy régebbi ügy tárgyalása következik, végül kihozzák a holttestet. Az igazságügyi orvosszakértő végül megállapítja: a halál a nyakon található fojtás-nyomokra vezethető vissza, így Kovács Borbála tulajdonképpen a már halott Lux Kálmánt lőtte meg karabélyával!
A kapitány föloszlatja a tömeget, minden kezdődik elölről: megfojtották. De ki?! Kinek állt érdekében? Kinek nincs biztos alibije tegnap éjszakára? Lassan mindenki gyanússá válik: talán az özvegy tette el láb alól saját férjét? Esetleg a francia apácáknak tolmácsoló Soós M. Klára, annál is inkább, mert időközben kiderül, hogy szándékosan félrefordít. Erre Fanni jött rá – a boltos Lenke néni unokája –, aki kicsit tud franciául. Talán ő áll a dolog hátterében, hiszen mintha övé lenne a gyilkos kötél is… Persze kötelet lehet lopni, kölcsönkérni… Esetleg Lenke néni… Ó jaj! Lenke néni infarktust kapott, és meghalt a nyomozás közepén! Pedig nagyon sokat tudott!
…és így tovább, kedves Olvasó, a résztvevő nyomozók gyűjtögetik az információkat az (olykor talán túlságosan is jól sikerült) káoszban, kérdezősködnek, kombinálnak… Az idő sajnos egyre hidegebb, úgyhogy a főkapitány fél nyolcra tárgyalást rendel el: összegyűlik mind, aki él és mozog Nándorfehérvárott, és a lakosok végre vallanak. Színről-színre, csak az igazságot mondva, semmit sem elhallgatva… Lassan kiderül: egy titokzatos kuruzslóasszony mozgatta a háttérből a szálakat, akit még senki sem látott, senki sem hallott. Aztán a főkapitány fölszólítására a tömeg szétszéled, és percek múlva már hozzák is a bűnöst a város valamely távoli csücskéből… Ezek után már tényleg csak a vacsora marad hátra.
Vacsora után eredményhirdetés következik, a városismereti vetélkedő győztes csapata egy tortát kap – köszönet érte a Berkenye Cukrászdának –, a nyomozójáték egyetlen helyes megfejtését benyújtó csapat tagjai pedig fejenként egy-egy Sík Sándor meséskönyvet. Aztán a kötetlenebb program: teaház, közben a Onedoor – ejtsd: „Vándor” – együttes szórakoztatja az egybegyűlt, kipirult arcú, kicsit megfáradt cserkészeket. A zene igen színvonalas, inkább lassabb – amolyan „nagyböjtösebb” – számok vannak műsoron, bár némelyeknek még így is viszketni kezd a talpa, ami önmagában is a remek hangulat bizonyítéka A zene egyik kissé hosszabbra nyúló szünetében Schoblocher Péter - Sobi - vetít filmeket és diákat a tavaly nyári portugáliai Roverway-táborról. A kisebbek lassan – részben némi szelíd nyomás hatására – hálózsákjuk irányába távoznak, az idősebbek közül az igazán kitartóak még egy filmet is megnéznek éjszaka.
Vasárnap délelőtt a reggelin kívül egyetlen említésre méltó programpontra került már csak sor: Balogh József atya szentmiséjére az iskola kápolnájában, de ezen már csak kevesen maradunk, pedig megérte. Igen szellemes prédikációt és nagyon szép gitáros dalokat hallhattunk.
Végül búcsúzkodás, a házigazdáknak pedig a rendrakás szépségei.
Epilógus
A hétvégén összesen több mint 100 résztvevő fordult meg a kerületből, ami tulajdonképpen szép szám. Üröm az örömben, hogy a résztvevők kétharmada szegedi volt, közülük is majdnem ötvenen voltak a házigazda 1507. sz. Árpádházi Szent Margit cserkészcsapatból. Rajtuk kívül képviseltette magát a másik három szegedi csapat, valamint Tompa, Sükösd és Baja. Mindössze három nem szegedi csapat a huszonvalahányból, ráadásul mind Szegedtől nyugatra működik. A kerület nagyobbik – keleti, északi – részéből senki sem jött el. Most sem. Máskor sem… Mindig ugyanazok vannak ott… Miért?! Akinek füle van hallja meg!
Következőre talán a most otthon maradottak is eljönnek? Mi nagyon örülnénk – ők is jól éreznék magukat. Talán? Talán…
Babos Gábor cst.
Nándorfehérvár főkapitánya
Végül álljon itt néhány idézet a
nyomozójáték vendégkönyvéből:
„Őszinte öröm számomra, hogy a szegedi és a kerület egyéb területéről érkezett cserkészek ilyen szép számmal egybegyűltek. Jó látni az egészséges, vidám, ifjú arcokat. Kívánom, hogy a mai alkalom – és a soron következők – szolgálják a cserkészszellem kibontakozását dél-magyarországi régiónkban.”
Veress László
kerületi elnök
„Nagy örömmel töltöttem itt a kerület sok fiatalja között egy kis időt. Ezalatt is megláthattam a ragyogó tekintetekben, hogy mindenki jól érzi magát, a szervezők pedig első osztályú munkát végeztek”
Laurinyecz Mihály
ker. üv. e.
„ … Még a hideg sem ronthatta el ezt a nagyszerű napot…”
Tóth Janka és Zsófi
121. Vetéssy Géza, Kecskemét
„… a történet és a jelmezek igazán ki voltak dolgozva…”
Koni
„Jó volt látni a szervezők lelkesedését. … Jó alkalom volt, hogy a felnőtt vezetők találkozzanak egymással, és hogy új lendületet kapjunk.”
Németh Judit – Gigi
550. Márton Áron, ker. regös vt.
„…a Dóm tornyában való feljutás sem volt mindennapi esemény. A nyomozójáték izgalmai után a Onedoor zenekar is kellemes élményként marad meg bennünk.”
Bérdi Péter öv. - Nagy Gábor cspkh.
Szarka Mihály újonc
519. Bálint Sándor

Sík Sándor:
Megyeri Hitvallás –részlet-
Hiszek!
A tűzben, amely odalenn parázslik,
És holnap este újra föllobog,
És minden este újra föllobog,
És föllobog délen és északon,
Egy tűz, száz tűz, ezer tűz,
És föltüzel -piros zsoltár- az égre,
És sápadt arcot rózsaszínre fest,
És a szemekbe ősi lángot villant.
A tűzoszlopban, amely gyújtatott,
Olajmécs volt a katakomba éjén,
És tábortűz a lappangó kurucnak.
Hiszek a Tűzben, amely eljövendő,
Amely a szívek katlanát feszíti,
És el nem alszik pernye-szenny alatt.

Elköszönés
Kedves Cserkésztestvérek!
A 2004. március 23-i elnökségi ülésen bejelentettem, hogy nem tudom tovább ellátni a titkári teendőket a kerületben. Köszönöm az együtt munkálkodást mindazoknak, akik segítették munkámat.
Kívánok Mindenkinek továbbra is:
Jó munkát!
Kureczné Éva

Folytatás a címlapról
Ne feledjük, hogy ez az egyik legjobb alkalom arra, hogy ténylegesen nevelni tudjuk önmagunkat és cserkészeinket is jellemükben.Összehasonlítva az egyéb adatokkal a kerületünk a negyedik legnagyobb kerület létszámában, és országos szinten az 1274 jelölthöz képest a mi 206 jelöltünk is jó aránynak számít. Ez is dicséretes dolog.
Amit a kerületi Vezetőség nevében szeretnék még a Kedves Cserkészvezetőtársak lelkére bízni, az a közelgő Közgyűlés. Kérem, hogy minden csapatból vegyen részt azon vagy a csapatparancsnok, vagy egy általa hivatalosan megbízott képviselő. Az áprilisi VL hátulján találunk egy másolható formanyomtatványt, mellyel a csapat meghatalmazott képviselője szavazati joggal élhet.
Kívánok a nyárra kerületi vezetőtársaimmal együtt eredményes fáradozást, pozitív emlékekben gazdag táborokat.
Laurinyecz Mihály cst
ü.e.
Végezetül álljon itt egy rövid összefoglaló az elmúlt esztendő táborozásairól a beérkezett éves jelentések alapján:

A Magyar Cserkészszövetség
V. (Délmagyarországi) Kerületének hivatalos lapja.
Megjelenik kéthavonta.
Felelős szerkesztő: Laurinyecz Mihály cst
Szerkesztők: Böröndi Ágnes st, Németh Judit st
Illusztrálta: Laurinyecz Mihály cst
A szerkesztőség postacíme:
6723 Szeged, Tátra tér 5.
E-mail: sodrasban@freemail.hu
Az eddigi számok megtalálhatók a kerület honlapján: www.cserkesz.hu/otker

A fesztivál-hangulatot mindenféle kulturális programok, koncertek, filmvetítések, sportolási lehetőségek biztosítják majd. A Fesztiválra meghívást kapnak különböző partner- és ifjúsági szervezetek is.
A Fesztivál szervezői a részvevőkhöz hasonlóan fiatal (16-30 éves) cserkészvezetők, akik alapvetően önkéntes munkaként a szabadidejüket áldozzák a fesztivál előkészítésére és szervezésére. Ezek a fiatalok végzettségük és szervezési tapasztalataik révén komoly szakértelemmel rendelkeznek.
Az I. Kárpát-medencei Cserkész Fesztivál teljesen non-profit vállalkozás.

Ismerjük meg a XV. századot!
Előző számunkban feltett kérdéseinkre ismét három lelkes cserkész küldött helyes és igen részletes válaszokat. Bízunk benne, hogy az utolsó fordulóba többen is bekapcsolódnak. Még mindig nem késő bekapcsolódni. Bíztatásul eláruljuk, hogy minden résztvevő jutalomban részesül.
Az előző szám kérdéseire a helyes válaszok a következők:
1. Kottaner Jánosné, Albert király özvegyének, Erzsébetnek az udvarhölgye 1440. február 20-án éjjel
lopta el a koronát. Egy vánkosba rejtette, így vitte el a visegrádi várból.
2. német király 1410-től,
cseh király 1420-tól,
német-római császár 1433-tól
3. 1444. november 10-én a várnai csatában a magyar sereg súlyos vereséget szenvedett a töröktől.Ebben a csatában halt meg Ulászló király.
Új kérdéseink:
1. Kik voltak Mátyás király korának történetírói?
2. Mikor és ki adományozott Szegednek szabad királyi városi címet?
3. Mit tudunk Mátyás korának kultúrájáról?
Beküldési határidő: június 14.

A nyár főbb vízicserkész programjai
Június 21-22. Szeged-Algyő-Sasér-Petres vízitúra az 1879-es gátszakadás helyszínére
Július 28-29. Szeged-Tiszasziget vízi– és gyalogtúra Magyarország legmélyebb pontjára
Augusztus 16-24. Gyula-Szeged vízi mozgótábor (lehetőség van augusztus 22-24-e között bekapcsolódni az út utolsó, Csongrádtól Szegedig tartó szakaszára.)
Augusztus 27-29. Szeged-Ferencszállás-Szeged vízitúra a Vízi-regös hétvége keretében (részletek a 4. oldalon és a mellékelt plakáton!)
Kerékpártúrák 2004-ben
Június 25. Ópusztaszer,
a Nemzeti Történelmi
Emlékparkba
Július 9-13. között valamikor két nap (Szeged)- Budapest– Esztergom-Budapest-(Szeged). A tavaly őszi pilisi túra -melynek beszámolói a Sodrásban novemberi számában és a kerület honlapján is megtalálhatók)- teljesebb és kevesebb sietést igénylő változata.
Július 12-23. között valamikor hét nap (Szeged)-Eger-Szilvásvárad-Bánkút-Szentlélek-(Máriaforrás)-Lillafüred-Miskolc-(Szeged)
Négy nap kerékpározás, három nap gyalogtúrák.
Szeptember 11-12. (Szeged-Budapest)-Dunakanyar-Visegrád-Paprét-Szentendre-Budapest-(Szeged). Másfél napos túra, érkezés 12-én kora délután.
Szeptember 25. Budai-hegység. Az MCSSZ székház megtekintése (kiállítás), a Cserkészpark és a János-hegy érintésével.

Magyar cserkész fiatalok 2004. augusztus 21-25. között Nagymaroson hagyományteremtési szándékkal rendezik meg az I. Kárpát-medencei Cserkész Fesztivált. A Fesztiválra 400 résztvevőt várnak az ország minden pontjáról és határainkon túlról.
A Fesztivál célja az értékes, minőségi szabadidőtöltés és önkéntes mozgalmunk 16-30 éves vezetői számára a kikapcsolódás, töltődés biztosítása. Mivel igen kevés lehetősége van az ország- és Kárpát-medence szerte elszórt cserkészeknek találkozniuk egymással – így ez kitűnő alkalom lesz az együttlétre, tapasztalatcserékre, gyakorlatias közös együtt gondolkodásra különböző témákban.
Többek között foglalkozni fognak környezettudatossággal, fogyatékkal élők esélyegyenlőségével, magyarországi és a határainkon túli kisebbségi kérdésekkel, drog prevenciós és ártalomcsökkentő módszerekkel, Európai Uniós tagsággal.
Ezen programrészek érték-többszöröző hatása biztosított, hisz a résztvevő cserkészvezetők otthoni közösségeikben, összességében több ezer fiatalnak tudják átadni majd az itt szerzett tudást, tapasztalatot.

Cserkészek a Sziget Fesztiválon
Cserkészek idén is ott lesznek a Szigeten, egy várat építenek. A szervezők várnak benne mindenkit, hogy ezen izgalmas környezetben mutathassuk be, miként próbáljuk elérni célunkat - ami leegyszerűsítve annyi, hogy a fiatalokból talpraesett embereket formáljunk.
Programok: A váron belüli programok szinte kivétel nélkül az interaktívságra épülnek. A cserkész-módszerekhez méltóan azt szeretnénk, ha játékok, megélt programokon keresztül válna mindenki élményévé, hogy valóban mit csinálunk a fiatalokkal. Népszerű az az interaktív társasjátékunk, melyben a szigetlakók a bábuk, és így kell végigmenniük a pályán. Emellett különféle egyéb játékok is lesznek. Illetve elmondható, hogy mindent megteszünk azért, hogy az összes betérővel személyesen foglalkozzunk, válaszoljunk kérdéseikre - s invitáljuk őket a játékokba
.A vár tornyai pedig jó pihenőhelyet jelentenek sokak számára.
Várjuk minden olyan (16 év fölötti) cserkész jelentkezését, aki tud bánni az emberekkel, kreatív, lelkes, és legalább 1 idegen nyelven beszél középfokú szinten!
Jelentkezni lehet Nyilassy Ádámnál - Makákó:
E-mailben: makako@mailbox.hu
Telefonon: 061-388-0569
Mobilon: 20/800-8850

Rovásírás verseny!
Szeretettel ajánljuk minden csapat figyelmébe a IX. Magyar Nemzeti Rovásírás versenyt, mely 2004. augusztus 21-én kerül megrendezésre. Budapesten. További információk az áprilisi Vezetők Lapjában!

V. kerületi vízi-regös hétvége
2004. Aug. 27-29.
Kedves cserkészek, vezetők!
A táborok, fesztiválok után a nyár végére is marad
Még egy kiváló esemény: az első közös vízi és regös program! Igen! Jól látod! 2 szakág 1 program!
Egy hétvége keretében megismerkedhetsz a vízicserkészettel, és gyarapíthatod regös ismereteidet! Úgy gondoltuk az őszi hajtás előtt érezzük magunkat még egyszer jól, jöjjünk össze, mutassuk meg mi fán terem az V. kerület!
Vagyis, hogy ha szeretnél egy nagyot evezni, összemérni a erődet, ügyességedet a többiekkel, 15. századi ételeket enni, érdekes néprajzi előadásokat hallgatni, agyagozni, csuhézni, szőni-fonni és egy hatalmasat táncolni itt a helyed! Akkor is gyere el, ha csak a barátaidat, ismerőseidet szeretnéd látni! Ők biztosan itt lesznek!! Mindössze annyit kell tehát tenned, hogy eljössz és jól érzed magad! A többiről mi gondoskodunk! Hogy miről is? Íme: reneszánsz lakoma, fergeteges táncház, vízi-kézműves foglalkozások, filmvetítés, napfény, jókedv.… Aki számít itt lesz! Tehát itt a helyed! Szeretettel várnak a szervezők nevében:
Németh Judit, Ádám Zoltán!!!

Mi is az az Indabo?
Az Indabo jelentése és célja
Az Indabo saját találmányú szó, amely egy Bi-Pi-féle hagyományt ültet át a mi cserkészetünkbe. Az Indabo alkalmak nagyszerű terek, hogy találkozzanak fiatal cserkészek, vezetők, hogy a bennünket foglalkoztató kérdésekre egymás számára példaértékű, a jövőre is érvényes válaszokat adjanak. Célunk egymás segítése, kapcsolataink erősítése és tudásunk gyarapítása. Szándékunk szerint a képzésbe bekapcsolódó minden résztvevőnek szeretnénk saját érdeklődési területének megfelelő, szakmájához is felhasználható érdemi segítséget nyújtani (szakmai gyakorlat, tanulmányutak). Az I. Indabo 2003. őszén, a II. Indabo 2004. tavaszán került megrendezésre. A képzéshez Kispál György országos vezetőtiszt támogató szeretete is hozzájárult, amely a vezetőknek nagy erőt adott. Öröm, hogy olyan kezdeményezésről számolhatunk be, amely a teljes magyar cserkészet sajátja!
Indabo felépítése
Az Indabo tulajdonképpen egy speciális képzés, melyre az ország minden pontjáról érkeznek résztvevők. A képzés két részből áll: egy mindenki számára nyitott, két hétvégés alapképzésből és egy egész éven keresztül folyó műhelyszerű képzésből. A képzést gyakorlott, fiatal vezetők irányítják, és ösztönzik és támogatják a résztvevők kezdeményezéseit.
A hétvégék során olyan alapokat adunk, amelyek képesek segíteni a műhelyekben végzett és az otthoni cserkészmunkát is. A különféle ismeretek nem elsősorban a cserkésztudásunkat gyarapítják, hanem inkább a civil élet különféle területeit mutatják be cserkészek és sok külsős előadó segítségével. A műhelyek két vezető által irányított, évközi munkára épülő csoportok, 10-15 résztvevővel, melyek országos szinten szerveződnek és tevékenykednek: programot szerveznek, dolgoznak, tanulmányútra mennek, kapcsolatot építenek.
A műhelyekben a gyakorlatban sajátíthatod el a Téged leginkább érdeklő terület ismereteit.

Kerületünk új csapata
Örömmel adom tudtára a kedves Cserkésztestvéreknek, hogy kerületünkben új csapat kapott működési engedélyt: a szőregi 585. sz. báró Tallián Béla Cserkészcsapat, melynek parancsnoka Szarvas Eszter st.
Jó munkát kívánunk!
Laurinyecz Mihály üv. e.

A legtöbb időpont kérés esetén módosítható. Minden további részlet a kerület honlapjáról (www.cserkesz.hu/otker) a Szakágak oldalon és a túrák szervezőjétől, Nagy Gábortól (6722 Szeged, Csíz u. 6/2, 20-578-4501; inagyg@tvnetwork.hu) szerezhető meg.

Időtartama
(nap)
Résztvevőinek
létszáma
csapat létszáma
+ jelöltek
10
21
73 + 5
0
0
18 + 12
7
34
19 + 36
?
30
13 + 46
9
13
25 + 13
0
0
0 nem műk.
10
18
20 + 6
0
0
0 nem műk.
0
0
15
12
48
45 + 18
10
40
54 + 5
11
12
25
?
2
13
12
60
76 + 17
0
0
10 + 3
0
0
15
10
12
19 + 4
10
6
12 + 11
8
12
12 + 3
?
35
63
6
25
22 + 13
5
14
21 + 14
Összesen:
120
376
570 + 206